Международната компания Faber-Castell днес има 14 фабрики, продуктите ѝ са добре познати и се ползват в частни и държавни офиси в над 100 страни по света. Фирмата има повече от 7000 души персонал. Централата на Faber-Castell е в Щайн, Германия.
Faber-Castell продължава да разработва разнообразни офис-продукти, ученически пособия и висококачествени художествени материали.
Началото – легендата се ражда от съюз на баронеса и граф
Световноизвестният днес бранд Faber-Castell се заражда преди 260 г.
Немският занаятчия Каспар Фабер произвел първите си моливи "Bleyweißsteffte" през 1761 г. Те бързо добили популярност заради високото си качество и фамилия Фабер се захванала да ги усъвършенства. Бизнесът бързо се разраснал и излязъл от границите на тогавашната държава.
През 1898 година семейната фирма „Фабер” била преименувана в Faber-Castell. Причината била сродяването на граф Кастел-Рюденхаузен с баронеса фон Фабер.
В логото на Faber-Castell се появили фигурите на двама сражаващи се рицари - моливи, които продължават своята епична битка и днес.